BAGUIO CITY - Nakaam-ames a pagteng ti napasamak idi kalman a nakatnagan ti maysa a bus iti aguneg iti agarup 150 a meters sadiay Sitio Paggang,Talubin, Bontoc, Mt. Province, a nakapukawan ti sangapulo ket uppat a biag ken nakadangran ti tallopulo ket tallo a dadduma pay.
Maysa kadagiti nangtignay iti rikna dagiti umili iti nasao a lugar ket ti pannakaispal ti maysa nga agtawen iti uppat nga ubing a nabigbig iti nagan nga Amian Sicam.
Maibasar iti salaysay dagiti umili nga immunan a nagresponde iti nakapasamakan ti insidente, nakitada ti nasao nga ubing nga arakop ti amana nga isu ti nangsalwad iti ubing tapno saan daytoy a madangran iti nasao nga aksidente.
Naamuan a sapsapolen pay ti nasao nga ubing ti amana a ni Andrew David Sicam kalpasan ti nasao nga aksidente ngem daksanggasat a pimmusay daytoy.
Nadangran pay iti nasao nga aksidente ti inana ken ti kabsat daytoy nga agtawen iti pito a naituding a maiyakar iti pagagasan sadiay Metro Manila.
ilo_Latn ilo_Latn ilo_Latn ilo_Latn ilo_Latn